Република Србија

**ОПШТИНА ЉУБОВИЈА**

**Општинска управа**

-Комисија за јавну набавку-

Број: 404-75/2018-04

14.11.2018. године

Војводе Мишића 45

Љ у б о в и ј а

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **ПРЕДМЕТ**: Одговор Комисије за јавну набавку бр. 1

 Комисији за јавну набавку услуге – Израда Плана детаљне регулације за изградњу туристичко - рекреативног комплекса „Мотел“ Љубовија, редни број ЈН 71/2018, дана 13.11.2018. године, упућено је питање, односно следећи Захтев за измену и допуну Конкурсне документације:

**Питање:** „У делу документације сте ставили да је понуђач обавезан да обиђе локацију. Овај услов је дискриминаторски јер се зна да он служи само да би наручилац подобним понуђачима јавио ко је могућа конкуренција и да би понуђачима који нису близу места извршења услуге отежао подношење понуде. Предмет јавне набавке сигурно не захтева обилазак локације, а можете ставити да обилазак може бити добровољан. Такође, у пројектном задатку или уговору може да стоји да изабрани понуђач има обавезу обиласка локације приликом увођења у посао и пре почетка извршења уговорених обавеза. Обавезан обилазак је кршење закона о јавним набавкама. Менице за озбиљност понуде и добро извршење посла гарантују извршење, а не обилазак локације пре подношења понуде. Из тог разлога захтевамо да избаците овај услов као обавезан.”

**Одговор:** Обавезан обилазак локације је, са становишта наручиоца, оправдан имајући у виду сам предмет јавне набавке**.** Због комплексности пројектног задатка и израде планске документације**,** обилазак локације је неопходан услов како би се потенцијални понуђачи, пре одређивања вредности својих понуда, упознали са стањем на терену, (локацијом, околним објектима, приступним комуникацијама...) и стекли увид у све оно што је релевантно за припремање прихватљиве и реалне понуде. Из тог разлога неће се вршити измене и допуне Конкурсне документације.

**КОМИСИЈА ЗА ЈАВНЕ НАБАВКЕ**

**ОПШТИНСКЕ УПРАВЕ ОПШТИНЕ ЉУБОВИЈА**